Barcélona FC

Barcélona FC  ketah kauningin Barcélona utawi Barça, inggih punika klub sepak bola profésional sané wénten ring Barcélona, Catalunya, Spanyol. Kawentuk duk warsa 1899 olih sakancan pemain Swiss, Inggris, Jerman miwah Katalan sané kapimpin olih Joan Gamper, klub puniki sampun dados simbol budaya Catalan miwah Catalanisme, sané madué sesanti "Més que un club" (nénten sakancan klub). Nénten sakadi akeh klub sané lianan, para pendukung madué miwah ngatur Barcélona. Ia pinaka klub sepak bola nomer dua sané paling sugih ring jagaté, madué omzet €560,8 juta awarsa. Tembang kebangsaan resmi Barcélona "Cant del Barça", sané karipta olih Jaume Picas dan Josep Maria Espinas.

Klub puniki ngranjing dados pamilet Primera División (Divisi Utama) duk warsa 1928, sareng Real Madrid miwah Athletic Bilbao dados tim sané nénten taén magingsir ka Segunda División (Divisi Dua). Klub puniki taler pinak klub sané dados jayanti ring liga Spanyol kapertama. Antuk 23 gelar Liga Spanyol, 25 gelar Copa del Rey, 10 gelar Piala Super Spanyol, 5 gelar Liga Champions Éropa, 4 gelar Piala UEFA, 4 gelar Piala Super Éropa, Barcélona pinaka silih tunggil tim paling suksés ring Spanyol, Éropa, miwah jagat. Pinaka buktinyané ring  warsa 2009, Barcélona berhasil dados klub sané polih gelar treble (juara La Liga, Copa del Rey, miwah Liga Champions). Kalanturang antuk gelar Piala Super Spanyol, Piala Super Éropa miwah Piala Dunia Antarklub FIFA, anggén nglengkapi gelarnyané dados Sextuples. Barcélona pinaka klub sépak bola kapertama ring jagaté sané berhasil ngamolihang gelar punika. Para penggemar Barca ketah kabaos Culés.